ทองปิดลบ 6.5 ดอลล์
สัญญาทองคำตลาดนิวยอร์กปิดลบ6.5 ดอลล์ หลังภาคการผลิตสหรัฐ,จีนชะลอตัว
3 ก.ค. 2555

สัญญาทองคำตลาดนิวยอร์กปิดลบ6.5 ดอลล์ หลังภาคการผลิตสหรัฐ,จีนชะลอตัว
สัญญาทองคำตลาด COMEX (Commodity Exchange) ส่งมอบเดือนส.ค.ปรับตัวลง 6.5 ดอลลาร์ หรือ 0.41% ปิดที่ 1,597.7 ดอลลาร์/ออนซ์ หลังจากเคลื่อนตัวในช่วง 1597.9 - 1593.8 ดอลลาร์
สถาบันจัดการด้านอุปทานของสหรัฐ (ISM) เปิดเผยว่า ดัชนีภาคการผลิตร่วงลงแตะ 49.7 ในเดือนมิ.ย. จากระดับ 53.5 ในเดือนพ.ค. เนื่องจากยอดสั่งซื้อใหม่ลดลงอย่างหนัก ส่งสัญญาณว่าการขยายตัวของเศรษฐกิจสหรัฐอาจหยุดชะงัก
ภาคการผลิตของสหรัฐที่หดตัวลงสอดคล้องกับภูมิภาคอื่นๆของโลก โดยมาร์กิต อีโคโนมิคส์ รายงานในวันนี้ว่า ภาคการผลิตในยูโรโซนทรงตัวที่ 45.1 ในเดือนมิ.ย. ซึ่งเป็นการหดตัวเดือนที่ 11 ติดต่อกัน ขณะที่ เอชเอสบีซี โฮลดิงส์ เปิดเผยดัชนีผู้จัดการฝ่ายจัดซื้อ (PMI) ภาคการผลิตของจีน ลดลงแตะ 48.2 ในเดือนมิ.ย. จาก 48.4 ในเดือนก่อนหน้า
นอกจากนี้ สัญญาทองคำยังได้รับแรงกดดันจากการแข็งค่าของสกุลเงินดอลลาร์สหรัฐ